এনএক্সটি ইউনাইটেড কিংডম চ্যাম্পিয়নশিপ

'এনএক্সটি ইউনাইটেড কিংডম চ্যাম্পিয়নশিপ' (বাংলাঃ এনএক্সটি যুক্তরাজ্য শিরোপা) যুক্তরাষ্ট্রের পেশাদার কুস্তি সংস্থা ডাব্লিউডাব্লিউই কর্তৃক প্রতিষ্ঠিত একটি লুপ্ত শিরোপা। এটি মূলত ডাব্লিউডাব্লিউই-এর যুক্তরাজ্য ভিত্তিক ব্র্যান্ড এনএক্সটি ইউকে'র কুস্তি প্রতিযোগীদের জন্য শীর্ষ শিরোপা ছিল। সাধারণত এনএক্সটি-এর বিভিন্ন প্রতিযোগিতা অনুষ্ঠানে ও স্বাধীন কুস্তি সংস্থার প্রতিযোগিতায় এই শিরোপার জন্য লড়াই হয়। ১৫ ডিসেম্বর ২০১৬-এ 'ডাব্লিউডাব্লিউই ইউনাটেড কিংডম চ্যাম্পিয়নশিপ' হিসাবে শিরোপাটি প্রতিষ্ঠিত হয়। শিরোপা প্রতিষ্ঠার পর, জানুয়ারি ২০১৭তে অনুষ্ঠিত ডাব্লিউডাব্লিউই ইউনাইটেড কিংডম চ্যাম্পিয়নশিপ প্রতিযোগিতার বিজয়ীকে পুরস্কার স্বরূপ এই শিরোপা দেয়া হয়েছিল। টাইলার বেট ঐ প্রতিযোগিতার বিজয়ী হিসেবে প্রথম 'ইউনাইটেড কিংডম চ্যাম্পিয়ন' হয়েছিলেন। আগস্ট ২০১৮ এনএক্সটি ইউকে ব্র্যান্ডের খেলা ধারণ ও অক্টোবর হতে ডাব্লিউডাব্লিউই'র নিজস্ব টেলিভিশন চ্যানেল ডাব্লিউডাব্লিউই নেটওয়ার্কে প্রচার শুরু হয়। এনএক্সটি ইউকে ব্র্যান্ডের অভিষেকের আগ পর্যন্ত, শিরোপাটির জন্য প্রাথমিকভাবে ডাব্লিউডাব্লিউই-এর এনএক্সটি এবং যুক্তরাজ্যভিত্তিক স্বাধীন কুস্তি প্রতিযোগিতা সংস্থার প্রযোজিত অনুষ্ঠান সমূহে খেলা হতো। জানুয়ারি ২০২০ হতে শিরোপার নাম পরিবর্তন করে এনএক্সটি ইউকে'র শীর্ষ শিরোপা হিসাবে প্রতিস্থাপন করা হয়। ইতিহাসে চারজন কুস্তিগির শিরোপাটি জয় করেছিলেন। টাইলার বেট শিরোপাটির প্রথম, সর্বোচ্চ দুইবারের এবং ডাব্লিউডাব্লিউই কর্তৃক স্বীকৃত সর্বশেষ ধারক। ১৫ ডিসেম্বর ২০১৬, লন্ডনের ওটু এরেনায় আয়োজিত এক সংবাদ সম্মেলনে ডাব্লিউডাব্লিউই'র প্রধান পরিচালন কর্মকর্তা ও এনএক্সটি ব্র্যান্ডের প্রধান ট্রিপল এইচ জানান যে, ডাব্লিউডাব্লিউই-এর নতুন যুক্তরাজ্য বিভাগের জন্য প্রতিষ্ঠিত ডাব্লিউডাব্লিউই ইউনাইটেড কিংডম চ্যাম্পিয়নশিপ -এর জন্য ১৬ জন পেশাদার কুস্তিগিরের জন্য 'পরাজিত হলে বিদায়' ফরম্যাটের একটি প্রতিযোগিতা হবে। ১৪ ও ১৫ জানুয়ারী ২০১৭, প্রতিযোগিতাটি অনুষ্ঠিত হয়েছিল এবং ডাব্লিউডাব্লিউই নেটওয়ার্কে প্রচারিত হয়েছিল। প্রতিযোগিতার বিজয়ী হিসেবে টাইলার বেট প্রথম ডাব্লিউডাব্লিউই ইউনাইটেড কিংডম চ্যাম্পিয়নশিপ শিরোপা জেতেন। উদ্বোধনী প্রতিযোগিতার পর, শিরোপাটি আর বেশি প্রচারের আলোয় আসে ডাব্লিউডাব্লিউই-এর এনএক্সটি ব্র্যান্ডের সাপ্তাহিক অনুষ্ঠানে দেখানোর পর। ২৮ জানুয়ারী ২০১৭, টেক্সাসের সান আন্তোনিওতে এনএক্সটি-র একটি ধারণকৃত(১ ফেব্রুয়ারিতে প্রচারিত) পর্বে টাইলার বেট প্রথম শিরোপাধারী হিসেবে আত্মপ্রকাশ করেছিলেন। ফ্লোরিডার উইন্টার পার্কে এনএক্সটি'র 'নিজস্ব বাড়ি' হিসেবে খ্যাত ফুল সেইল বিশ্ববিদ্যালয়ের এরেনায় ধারণ করা পর্বে (১৫ ফেব্রুয়ারিতে প্রচারিত) টাইলার বেট প্রথম বার শিরোপারক্ষার খেলায় ট্রেন্ট সেভেনকে পরাজিত করেছিলেন। ডাব্লিউডাব্লিউই-এর বাইরে প্রথমবারের মতো শিরোপা রক্ষার ম্যাচ অনুষ্ঠিত হয়েছিল লন্ডন ভিত্তিক প্রগ্রেস রেসলিংয়ের একটি অনুষ্ঠানে। যেটা রেসলম্যানিয়া এক্সেসের অংশ হিসাবে ৩১ মার্চ ফ্লোরিডার অরল্যান্ডোতে অনুষ্ঠিত হয়। এই ম্যাচে টাইলার বেট মার্ক অ্যান্ড্রুজের বিপক্ষে শিরোপা ধরে রেখেছিলেন। ২০ মে ২০১৭তে অনুষ্ঠিত এনএক্সটি টেকওভার:শিকাগোতে, পিট ডান টাইলার বেটকে পরাজিত করলে প্রথম বার শিরোপাটি হাত বদল হয়। যুক্তরাজ্য বিভাগের বাইরের কুস্তিগির হিসেবে জনি গারগানো ১৮ নভেম্বরের এনএক্সটি'র পর্বে (২২ নভেম্বর প্রচারিত) এই শিরোপার জন্য লড়েছেন এবং ব্যর্থ হয়েছিলেন। শিরোপাটি ডাব্লিউডাব্লিউই নেটওয়ার্কের যুক্তরাজ্যে প্রযোজিত কুস্তির অনুষ্ঠান গুলির জন্য শীর্ষ শিরোপা হিসেবে ২০১৬ সালের ডিসেম্বরে উন্মোচন করা হয়েছিল তবে ২০১৮-এর মধ্যবর্তী সময়ে ডাব্লিউডাব্লিউই তাদের যুক্তরাষ্ট্র ভিত্তিক এনএক্সটি ব্র্যান্ডের সহযোগী ব্র্যান্ড এনএক্সটি ইউকে প্রতিষ্ঠা না করা পর্যন্ত এটা ডাব্লিউডাব্লিউই'র যুক্তরাজ্য বিভাগের শীর্ষ শিরোপা হিসেবে গণ্য হয়নি। এনএক্সটি ইউকে ব্র্যান্ডের অনুষ্ঠানমালা আগস্ট ২০১৮ হতে ধারণ শুরু হয়। উদ্বোধনী পর্ব ১৭ অক্টোবর প্রচার হয়। উদ্বোধনী পর্বে পিট ডান নোয়াম দারের বিরুদ্ধে শিরোপা রক্ষার লড়াই জিতে নেন। ১৭ জানুয়ারি ২০২০ তারিখে এনএক্সটি ইউকের ধারণকৃত পর্বে, ব্র্যান্ডের শীর্ষ শিরোপা হিসেবে এর নাম পরিবর্তন করে এনএক্সটি ইউনাইটেড কিংডম চ্যাম্পিয়নশিপ করা হয়। আগস্ট, ২০২২-এ ডাব্লিউডাব্লিউই তাদের ইউরোপ ভিত্তিক একমাত্র ব্র্যান্ড এনএক্সটি ইউকে ব্র্যান্ডটি বিরতি দিয়ে এবং ২০২৩ সালে এনএক্সটি ইউরোপ হিসাবে পুনরায় চালু করার ঘোষণা দেয়। পরিপ্রেক্ষিতে এনএক্সটি ইউকে চ্যাম্পিয়নশিপটি , এটির সমকক্ষ এনএক্সটি চ্যাম্পিয়নশিপের সাথে একত্রিকরণ করা হয়। একই ধারাবাহিকতায় ২০২২ সালের ৪ সেপ্টেম্বরে অনুষ্ঠিত ওয়ার্ল্ডস কোলাইড অনুষ্ঠানে এনএক্সটি চ্যাম্পিয়ন ব্রন ব্রেকার তৎকালীন ইউনাইটেড কিংডম চ্যাম্পিয়ন টাইলার বেটকে পরাজিত করে শিরোপাটি মূল এনএক্সটি শিরোপার সাথে একত্রিত করেন। ডাব্লিউডাব্লিউই টাইলার বেটকে শিরোপাটির চূড়ান্ত শিরোপাধারীর স্বীকৃতি দেয়। শিরোপা দুইটি একত্রিত হওয়ার পর ব্রন ব্রেকারকে 'উইনিফাইড এনএক্সটি চ্যাম্পিয়ন' হিসেবে কয়েক দিন পরিচিত হন। বেল্টটির মূল নকশা, ২০১৪ সালে প্রবর্তিত ডাব্লিউডাব্লিউই চ্যাম্পিয়নশিপ বেল্টের অনুরূপ, তবে উল্লেখযোগ্য পার্থক্য রয়েছে। মাঝের মূলপ্লেটে ডাব্লিউডাব্লিউই'র লোগোর পরিবর্তে, যুক্তরাজ্যের রাজকীয় প্রতীকের নকশা অনুসরণ করা হয়েছে, এই নকশায় একটি বর্মের উভয় পাশে (চিরাচরিত ইউনিকর্নের পরিবর্তে) একটি সিংহ এবং একটি ঘোড়া রয়েছে। বর্মের শীর্ষে মুকুট ধারণ করা। নকশার শীর্ষে থাকা ব্যানারে "ইউনাইটেড কিংডম" এবং নিচের ব্যানারে "চ্যাম্পিয়ন" শব্দটি খোদাই করা রয়েছে। কেন্দ্রীয় প্লেটটি সোনার বিভাজক দিয়ে বেল্টের দুটি পাশের প্লেটগুলি থেকে আলাদা করা হয়েছে। পার্শ্বপ্লেটগুলো অপসারণযোগ্য বৃত্তাকার চাকতি রয়েছে যা, বর্তমান শিরোপাধারীদের লোগো সংবলিত চাকতি দিয়ে প্রতিস্থাপন করা যায়; তবে শিরোপাটি খালি থাকলে পার্শ্বপ্লেটগুলিতে একটি লাল গ্লোবের উপর ডাব্লিউডাব্লিউই'র লোগো সংযুক্ত থাকে। প্লেটগুলি একটি কালো চামড়ার বেল্টের উপর সংযুক্ত রয়েছে। শিরোপাটি প্রথমে ডাব্লিউডাব্লিউই ইউনাইটেড কিংডম চ্যাম্পিয়নশিপ হিসাবে চালু হয়েছিল, তখন মূল প্লেটের কেন্দ্রে ডাব্লিউডাব্লিউই লোগোযুক্ত ছিল। ১ জানুয়ারী ২০২০ এ নাম পরিবর্তন করে এনএক্সটি ইউনাইটেড কিংডম চ্যাম্পিয়নশিপ পরিবর্তন করা হলে ডাব্লিউডাব্লিউই লোগোটি এনএক্সটি ইউকে লোগো দিয়ে প্রতিস্থাপন করা হয়। শিরোপাটির প্রায় ছয় বছরের ইতিহাসে পাঁচ বার হাত বদল হয়েছে। টেইলার বেট প্রথম শিরোপা জয় করেন। তিনি সর্বকনিষ্ঠ ও সর্বশেষ শিরোপা ধারণকারী। প্রথমবার মাত্র ১৯ বছর বয়সে এই শিরোপা জয় করেন। তিনি ১২৫ দিন শিরোপা ধরে রাখেন। অন্যদিকে ওয়াল্টার সবচেয়ে বেশি বয়সী শিরোপাজয়ী। ৩১ বছর বয়সে এই শিরোপা জয় করেন। পিট ডান ৬৮৫ দিন (২০ মে, ২০১৭ - ৫ এপ্রিল, ২০১৯) এই শিরোপা ধরে রাখেন। সবচেয়ে দীর্ঘসময়ের শিরোপাধারী ওয়াল্টার, তিনি নিউইয়র্কের ব্রুকলিনে ৫ এপ্রিল ২০১৯ তে টেকওভার: নিউইয়র্কে পিট ডানকে পরাজিত করেছিলেন। তিনি টানা ৮৭০ দিন শিরোপা ধরে রাখেন। টাইলার বেট সর্বশেষ এবং রেকর্ড ২বারের শিরোপাধারী, তিনি ২০২২ সালের ৭ জুলাই লন্ডনে আয়োজিত এনএক্সটি ইউকে-এর পর্বে ট্রেন্ট সেভেনকে খালি শিরোপা জয়ের জন্য হারিয়েছিলেন। তার সর্বশেষ শিরোপাধারণ মাত্র ৫৯ দিনের, তবে ডাব্লিউডাব্লিউই সম্প্রচার দেরী করে করার কারণে মাত্র তিন দিনের স্বীকৃতি দিয়েছে। সম্প্রচার বিলম্বের কারণে ডাব্লিউডাব্লিউই টাইলার বেটকে আনুষ্ঠানিকভাবে ৩ দিনের জন্য শিরোপা ধরে রাখার স্বীকৃতি দেয়, যদিও বেট এনএক্সটি ইউকে-তে তার শিরোপা জয়ের কয়েক সপ্তাহ আগে এনএক্সটি ২.০-তে উপস্থিত হয়েছিল। এনএক্সটি ইউকে উইমেন্স চ্যাম্পিয়নশিপ "WWE United Kingdom Championship"। WWE। সংগ্রহের তারিখ ১৫ জানুয়ারি ২০১৭।  "NXT TakeOver pre-show TV taping & dark match results"। Wrestling Observer Newsletter। জানুয়ারি ২৮, ২০১৭। সংগ্রহের তারিখ সেপ্টেম্বর ২২, ২০১৭।  "2/1 NXT TV Review"। PWTorch.com। সংগ্রহের তারিখ ২০১৭-০২-০৫।  "3/31 Progress Wrestling in Orlando results: Tyler Bate vs. Mark Andrews for the WWE UK Championship, Pete Dunne vs. Mark Haskins for the Progress Championship, Zack Sabre Jr. vs. Jimmy Havoc"। Pro Wrestling Dot Net। মার্চ ৩১, ২০১৭। সংগ্রহের তারিখ সেপ্টেম্বর ২২, ২০১৭।  Zimmerman, Zack। "5/20 Zim's NXT Takeover: Chicago live review – Bobby Roode vs. Hideo Itami for the NXT Title, Authors of Pain vs. Johnny Gargano and Tommaso Ciampa in a ladder match for the NXT Tag Titles, Asuka vs. Nikki Cross vs. Ruby Riot for the NXT Women's Title"। Pro Wrestling Dot Net। সংগ্রহের তারিখ মে ২০, ২০১৭।  Howell, Nolan (ফেব্রুয়ারি ১৫, ২০১৭)। "NXT: Bate retains UK title against Moustache Mountain partner Seven"। Slam! Sports। সংগ্রহের তারিখ সেপ্টেম্বর ২২, ২০১৭।  James, Justin (নভেম্বর ২২, ২০১৭)। "11/22 NXT TV Report: Pete Dunne vs. Johnny Gargano in main event, Ruby Riot vs. Sonya Deville in likely their final NXT match"। Pro Wrestling Torch। সংগ্রহের তারিখ ফেব্রুয়ারি ৭, ২০১৮।  Currier, Joseph (ডিসেম্বর ১৫, ২০১৬)। "WWE to crown first United Kingdom Champion in January"। Wrestling Observer Newsletter। সংগ্রহের তারিখ ডিসেম্বর ১৫, ২০১৬।  Keller, Wade (ডিসেম্বর ১৫, ২০১৬)। "WWE announces new UK-based brand, holding tournament to crown UK Champion, Nigel McGuinness on announce team"। Pro Wrestling Torch। সংগ্রহের তারিখ ডিসেম্বর ১৫, ২০১৬।  "Johnny Saint named GM of WWE's United Kingdom brand"। WWE (ইংরেজি ভাষায়)। সংগ্রহের তারিখ ২০১৮-০৬-০৭।  "WWE announces Johnny Saint as UK brand general manager"। ৭ জুন ২০১৮। সংগ্রহের তারিখ ১২ জুন ২০১৮।  "NXT UK joins WWE Network's already packed Wednesday line-up"। সংগ্রহের তারিখ ১১ অক্টোবর ২০১৮।  Gleed, Haydn (অক্টোবর ১৭, ২০১৮)। "Gleed's NXT UK TV Review: Premiere edition with Pete Dunne vs Noam Dar for the WWE UK Championship, Mark Andrews vs Joe Coffey, Dave Mastiff vs Sid Scala, and Toni Storm vs Nina Samuels"। Pro Wrestling Dot Net। সংগ্রহের তারিখ অক্টোবর ১৮, ২০১৮।  Satin, Ryan (২০২০-০১-১৭)। "New NXT UK Championship Unveiled at TV Taping"। TheSportster (ইংরেজি ভাষায়)। সংগ্রহের তারিখ ২০২২-১১-০১।  Defelice, Robert (আগস্ট ১৮, ২০২২)। "WWE Announces The Impending Launch Of 'NXT Europe' Final NXT UK Event To Be 'Worlds Collide' On 9/4"। Fightful। সংগ্রহের তারিখ আগস্ট ১৮, ২০২২।  Moore, John (সেপ্টেম্বর ৪, ২০২২)। "NXT Worlds Collide results: Moore's live review of NXT Champion Bron Breakker vs. NXT UK Champion Tyler Bate in a unification match, NXT Women's Champion Mandy Rose vs. NXT UK Women's Champion Meiko Satomura vs. Blair Davenport in a unification match, Carmelo Hayes vs. Ricochet for the NXT North American Championship"। Pro Wrestling Dot Net। সংগ্রহের তারিখ সেপ্টেম্বর ৪, ২০২২।  Soucek, Andrew। "SOUCEK'S WWE UK CHAMPIONSHIP TOURNAMENT REPORT 1/14: Ongoing coverage of night one of UK Championship tournament"। Pro Wrestling Torch। সংগ্রহের তারিখ জানুয়ারি ১৪, ২০১৭।  Soucek, Andrew। "SOUCEK'S WWE UK CHAMPIONSHIP TOURNAMENT REPORT 1/15: Ongoing coverage of night two of UK Championship tournament"। Pro Wrestling Torch। সংগ্রহের তারিখ জানুয়ারি ১৫, ২০১৭।  WWE Superstars - WWE.com Powell, Jason। "4/5 Powell's NXT Takeover: New York live review – Johnny Gargano vs. Adam Cole in a best of three falls match for the vacant NXT Championship, Pete Dunne vs. Walter for the WWE UK Championship, Velveteen Dream vs. Matt Riddle for the NXT North American Title, NXT Women's Title four-way, NXT Tag Title match"। Pro Wrestling Dot Net। সংগ্রহের তারিখ এপ্রিল ৫, ২০১৯।  Moore, John (আগস্ট ২২, ২০২১)। "NXT Takeover 36 results: Moore's live review of Karrion Kross vs. Samoa Joe for the NXT Championship, Raquel Gonzalez vs. Dakota Kai for the NXT Women's Title, Adam Cole vs. Kyle O'Reilly in a best of three falls match, Walter vs. Ilja Dragunov for the NXT UK Championship"। Pro Wrestling Dot Net। সংগ্রহের তারিখ আগস্ট ২২, ২০২১।  Defelice, Robert (জুলাই ৭, ২০২২)। "SPOILER: Title Vacated Due To Injury During NXT UK Tapings On 7/7/22"। Fightful। সংগ্রহের তারিখ জুলাই ৭, ২০২২।  Russell, Skyler (জুলাই ৭, ২০২২)। "Spoiler: New NXT UK Champion Crowned During 7/7 Tapings"। Fightful। সংগ্রহের তারিখ জুলাই ৮, ২০২২।  পেশাদারি কুস্তি প্রবেশদ্বার যুক্তরাজ্য প্রবেশদ্বার এনএক্সটি ইউনাইটেড কিংডম চ্যাম্পিয়নশিপের আনুষ্ঠানিক ইতিহাস